**Program «Bohjemmeleir» 2020**

**Fredag 16. oktober: kl. 18.00 – 21.00** (Lederne møter kl. 17.00)

* **Kl. 17.00- 17.45:** Ledermøte med pizza (Gjøre klar rommene, lage godteposer)
* **Kl. 18.00 – 19.00:** Grupper
* **Kl. 19.00 – 20.45**: utekino
* **Kl. 20.45 – 21.00:** Gunn ord for kvelden
* **Kl.21.00 til vi er ferdige:** Lederne rydder. Vi må huske å sprite overflater.

**Romfordeling fredag:**

* **Joy-rommet:** Sjøgruppen
* **Kirkestuen:** Teknikkgruppen
* **Kirkerommet**: Explore
* **Ung.rommet:** Krik-aktivitet
* **Menighetsalen:** Krik-fotball

**Lørdag 17. oktober: Kl. 11.00 – 19.00** (Lederne kommer kl 10.00)

* **Gunn og Mathias** møter kl. 10.00 på Rema 1000
* **Signe, Petter og Morten** bærer ut grillen der den skal stå (Det er nøkkelen til ytterdøra som brukes til skuret der grillen står)
* **Petter** tar imot matlagingsgruppen (4 stk.) når de kommer kl. 13.45. Vise dem hvor alt sammen er og hvor de skal sette ut bord osv. To av dem må begynne å kutte grønnsaker, mens to stykker tar seg av å lage klart utenfor. **Petter** tenner grillen.
* **Kl. 11.00 – 15.00:** Undervisning i grupper (rullering)
* **Kl. 15.00 – 16.00:** Grilling (Ung.lederne sitter sammen med sine grupper og spiser)
* **Kl. 16.00 – 18.00:** Uteaktiviteter (Ungdomslederne)
* **Kl. 18.00 – 18.45:** Krik-aktivitet og Explore sangøvelse i kirkerommet mens resten spiser is i ungdomsrommet. Bytter etter en stund, og da kommer Krik fotball, teknikk og sjøgruppen inn i kirkerommet og synger mens de andre får is.
* **Kl. 18.45 – 19.00:** Avslutning i kirkerommet (Rose-Marie)
* **Kl. 19.00 til vi er ferdige:** Rydding

**Romfordeling lørdag:**

* Rose- Marie: Kirkerommet
* Gunn/ Bjørn: Menighetssalen
* Anita/ Henriette: Joy-rommet
* Signe/ Julie: Ungdomsrommet

**Rullering:**

* **Teknikk+sjøgruppen:** Kirkerommet-Ungdomsrommet, Joy-rommet, Menighetssalen
* **Fotballgruppen:** Menighetssalen, Joy-rommet, Ungdomsrommet, Kirkerommet
* **Krik- aktivitet:** Joy-rommet, Menighetssalen, Kirkerommet, Ungdomsrommet
* **Explore:** Ungdomsrommet, Kirkerommet, Menighetssalen, Joy-rommet
* Gruppene begynner hver hele time og holder på i 45 minutter.
* Alle har pause ca 15 minutter, og da skal konfirmantene være ute i frisk luft.
* I pausen spriter gruppelederne rommet sitt, mens resten av lederne spriter doene og de andre oppholdsstedene. Det er overflatene som skal sprites. Husk dørhåndtak.

**Søndag 18. oktober kl. 11.00: Gudstjeneste** (Krik-aktivitet og Explore gruppene)

* **Kl. 10.30:** Oppmøte konfirmanter, øve med Gunn og Bjørn
* **Kl.** **11.00 – 11.35:** Gudstjeneste
* **Kl**. **11.35 – 12.15** (ca) Kirkekaffe og foreldremøte.

**Kirkekaffe i to rom:** Signe, Julie og Morten har ansvar for kirkekaffen.

**Søndag 18. oktober kl. 13.00: Gudstjeneste** (Krik fotball, Teknikk og sjøgruppen)

* **Kl. 12.30:** Oppmøte konfirmanter, øve med Gunn og Bjørn
* **Kl.** **13.00 – 13.35:** Gudstjeneste
* **Kl**. **13.35 – 14.15** (ca) Kirkekaffe og foreldremøte.

**Kirkekaffe i to rom:** Signe, Julie, Henriette og Morten har ansvar for kirkekaffen.

**Mathias og Petter hjelper Larissa med å sprite kirkerommet etter første gudstjeneste.**

Lykke til😊

**Innhold i undervisningen**

På fredagskvelden før utekinoen så hadde de ulike gruppene gruppesamlinger der de forberedte seg til søndagens gudstjeneste.

**Undervisning lørdagen, Rose-Marie (kapellan i Sælen menighet)**

Konfirmantene fikk presentert fortellingen om Jesu fødsel, liv, død og oppstandelsen i en undervisningsøkt i kirkerommet. Jeg brukte åtte bilder i tekstil i stort format basert på små treplater som brukes i tradisjonell Gudsrikeleik-metodikk. Konfirmantene satt i en halvsirkel langt fremme i kirkerommet. Jeg hadde bildene stilt opp med baksiden frem på åtte stoler. Etter hvert som fortellingen skred frem snudde jeg ett og ett bilde og viste det til dem mens jeg fortalte. Dette er også en tradisjonell Gudsrikeleik-metode. Da alle bildene var snudd, var fortellingen visuelt tilgjengelig mens jeg tente det store dåpslyset og sa noen ord om Jesus som verdens lys.

**Undervisning lørdagen, Gunn Waage Austad (Kateket) gospelkor (Kantor Bjørn Lien akkompagnerte)**

Vi øvde inn sangen«Jeg løfter mine øyne opp mot fjellene»og gjorde en rytmisk versjon av denne salmen. Vi snakket om teksten og leste den opp fra bibelen mens vi knyttet noen tanker rundt dette. I tillegg øvde vi inn «Shackles» av Mary Mary. Også her brukte vi teksten til samtale og refleksjon. Disse sangene ble fremført av alle konfirmantene på søndagens gudstjeneste.

**Undervisning lørdagen, Anita (Leder av organisasjonen Joy) og Henriette (Ungdomsleder)**

Anita og Henriette viste film fra Aserbajdsjan og inspirerte konfirmantene til å være med og utgjøre en forskjell. Sælen menighet samarbeider med Joy og både ansatte og frivillige i menigheten har vært med på sommertur til Aserbajdsjan og laget leir for barna på barnehjemmet der.

JOY er en humanitær organisasjon med et internasjonalt og nasjonalt engasjement. JOY sitt internasjonale arbeid er å fremme livsvilkårene til barn med utviklingshemming i Aserbajdsjan. I Norge jobber JOY for å engasjere barn og unge i humanitært arbeid gjennom fritidsaktiviteten "Fritid med mening". JOY er politisk og religiøst uavhengig.

Formålet til JOY er todelt:

* Tilrettelegge for utvikling og læring for barn med utviklingshemming i Aserbajdsjan. Dette gjør JOY blant annet ved å heve kompetansen til de som jobber med barna til daglig.
* Engasjere barn og ungdom til å gjøre en innsats for andre – utdanne en ny generasjon med samfunnsengasjerte hjelpere.

Se gjerne filmen: <https://www.youtube.com/watch?v=mOhbKeetWss>

**Signe og Julie, lørdagen (Ungdomsledere)**

Leker og konkurranser

**Mathias, Petter og Morten (Ungdomsledere)**

Ansvar for utekino og alt det tekniske rundt dette.

**Hjelpeledere fra Link**

I tillegg hadde vi hjelpeledere som var med på de enkelte gruppene for å sørge for at rulleringen gikk fint på de ulike stasjonene mtp smittevern. Link hadde også danseshow for konfirmantene på utsiden før kinoen startet.

**Gudstjenesten på søndagen**

Gudstjenesten søndag presenterte vi konfirmantene og de fikk utdelt en bibel. Pga smittevern hadde vi to gudstjenester denne dagen og konfirmantene fikk ha med seg en foresatt hver. Konfirmantene bidro med sang, tekstlesning, forbønn og lystenning.

Kirkekaffe og foreldremøte i menighetssalen. Også her måtte vi ha to samlinger siden vi hadde to gudstjenester.